
Tudás, blöff és szerencse gépi játékokban

Tudás, blöff és szerencse gépi játékokban
Sok híres játék fontos jellemzője, hogy a résztvevők tudása, rutinja mellett a szerencse és a blöffölési képesség is meghatározó a végkimenetel szempontjából. Az ilyen típusú stratégiák algoritmizálása a gépi játékelmélet nagy kihívásai közé tartozik.
A Perudo a blöff- és szerencsejátékok egy érdekes, ugyanakkor kevésbé ismert és egyszerűbb képviselője, ezért választottam az adott osztály játékai közül a gépi stratégiák megvalósítására.
A dolgozatban a Perudo játék szimulációja mellett különböző gépi játékosokat (stratégiákat) terveztem és programoztam. Elemeztem, hogy melyik stratégiának mik az erősségei és a fogyatékosságai. További vizsgálat foglalkozik azzal a problémakörrel, hogy emberi játékosok ellen melyik gépi stratégia lehet sikeres, és az eredmény hogyan függhet össze az emberek felkészültségével, játékrutinjával.



